CELEX: 62010CA0578
Language: mt
Date: 2012-04-26 00:00:00
Title: Kawżi magħquda C-578/10 sa C-580/10: Sentenza tal-Qorti tal-Ġustizzja (It-Tielet Awla) tas- 26 ta’ April 2012 (talbiet għal deċiżjoni preliminari tal-Hoge Raad der Nederlanden — il-Pajjiżi l-Baxxi) — Staatssecretaris van Financiën vs L.A.C. van Putten (C-578/10), P. Mook (C-579/10), G. Frank (C-580/10) (Artikoli 18 KE u 56 KE — Vetturi bil-mutur — Użu fi Stat Membru ta’ vettura bil-mutur tal-passiġġieri mislufa li hija rreġistrata fi Stat Membru ieħor — Tassazzjoni ta’ din il-vettura fl-ewwel Stat Membru meta tintuża l-ewwel darba fuq in-netwerk ta’ toroq nazzjonali)

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/10
            
         Sentenza tal-Qorti tal-Ġustizzja (It-Tielet Awla) tas-26 ta’ April 2012 (talbiet għal deċiżjoni preliminari tal-Hoge Raad der Nederlanden — il-Pajjiżi l-Baxxi) — Staatssecretaris van Financiën vs L.A.C. van Putten (C-578/10), P. Mook (C-579/10), G. Frank (C-580/10)
   (Kawżi magħquda C-578/10 sa C-580/10) (1)
   
   (Artikoli 18 KE u 56 KE - Vetturi bil-mutur - Użu fi Stat Membru ta’ vettura bil-mutur tal-passiġġieri mislufa li hija rreġistrata fi Stat Membru ieħor - Tassazzjoni ta’ din il-vettura fl-ewwel Stat Membru meta tintuża l-ewwel darba fuq in-netwerk ta’ toroq nazzjonali)
   2012/C 174/13
   Lingwa tal-kawża: l-Olandiż
   
      Qorti tar-rinviju
   
   Hoge Raad der Nederlanden
   
      Partijiet fil-kawża prinċipali
   
   
      Rikorrenti: Staatssecretaris van Financiën
   
      Konvenuti: L.A.C. van Putten (C-578/10), P. Mook (C-579/10), G. Frank (C-580/10)
   
      Suġġett
   
   Talbiet għal deċiżjoni preliminari — Hoge Raad der Nederlanden — Interpretazzjoni tal-Artikolu 18 KE (li sar l-Artikolu 21 TFUE) — Leġiżlazzjoni nazzjonali li timponi taxxa ta’ reġistrazzjoni mal-ewwel użu ta’ vettura fuq in-netwerk tat-toroq nazzjonali — Issuġġettar għat-taxxa ta’ persuna residenti fl-Istat Membru inkwistjoni li ssellfet vettura rreġistrata fi Stat Membru ieħor mingħand persuna residenti fih, għal użu privat fuq perijodu qasir fl-ewwel Stat Membru
   
      Dispożittiv
   
   L-Artikolu 56 KE għandu jiġi interpretat fis-sens li jipprekludi leġiżlazzjoni ta’ Stat Membru li timponi fuq ir-residenti tiegħu li jkunu sellfu vettura rreġistrata fi Stat Membru ieħor lil resident ta’ dan tal-aħħar, mal-ewwel użu ta’ din il-vettura fuq in-netwerk ta’ toroq nazzjonali, il-ħlas tat-taxxa kollha, normalment dovuta mar-reġistrazzjoni ta’ vettura fl-ewwel Stat Membru, mingħajr ma jittieħed inkunsiderazzjoni t-tul tal-użu tal-imsemmija vettura fuq dan in-netwerk ta’ toroq u mingħajr ma din il-persuna tkun tista’ tinvoka ebda dritt ta’ eżenzjoni jew ta’ rimbors meta din il-vettura ma tkun intiża la sabiex tintuża essenzjalment fl-ewwel Stat Membru b’mod permanenti u lanqas, fil-fatt ma hija użata b’dan il-mod.
   
      (1)  ĠU C 72, 05.03.2011.